nena ma Tawisen (toki Nijon: 大山 /daiseɴ/, "nena ma suli") li nena ma suli lon ma Totoli lon ma Nijon. ma Totoli la nena ma ante ale li lili tawa nena ma Tawisen. tenpo pini suli la nena ma Tawisen li pana e kiwen seli wawa mute. nena ni li lukin sama nena ma Pusi la, nimi ante pi nena ni li "nena ma Pusi pi ma Oki (toki Nijon: 伯耆富士) ".
jan li wile tawa sewi pi nena ni la, nasin tu li lon. taso nasin ala li tawa sewi nanpa wan. tan li ni: tenpo sike nanpa 2000 la, ma li tawa wawa. nasin li pakala. jan li tawa sewi nanpa wan la, ona li moli. ni la tenpo ni la jan li tawa sewi nanpa tu. suli la sewi nanpa tu li sama sewi nanpa wan.